Diari Oficial de la Generalitat Valenciana


Sumari del DOGV 3067, del 29-08-1997 (1997/9546)

ORDRE de 31 de juliol de 1997, de la Conselleria de Cultura, Educació i Ciència, per la qual es modifica l'Ordre de 23 de juny de 1992, de la Conselleria de Cultura, Educació i Ciència, que regula el desplaçament de mestres, com a conseqüència de la supressió o la modificació de lloes de treball.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3067

Data del DOGV
:   29-08-1997

Secció del DOGV
:   AUTORITATS I PERSONAL - NOMENAMENTS, CESSAMENTS, SITUACIONS I INCIDÈNCIES

Número del document
:   1997/9546


Data del document
:   31-07-1997

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 31 de juliol de 1997, de la Conselleria de Cultura, Educació iCiència, per la qual es modifica l'Ordre de 23 de juny de 1992, de la Conselleria de Cultura, Educació i Ciència, que regula el desplaçament de mestres, com a conseqüència de la supressió o la modificació de llocs de treball.  
La Comissió d'Educació i Cultura de les Corts Valencianes, en la reunió del dia 17 d'abril de 1997, va adoptar una resolució en la qual instava «la Conselleria de Cultura, Educació i Ciència perquè negociara amb les organitzacions sindicals i les FAPA una nova redacció de l'article 11 de l'Ordre de 23 de juny de 1992, per la qual es regula el desplaçament dels mestres com a conseqüència de la supressió o la modificació de llocs de treball, que garantint la recol·locació del mestre suprimit en la localitat, previnga la mateixa respectant les habilitacions o les especialitats corresponents de les vacants que s'han suprimir.»  
Així doncs, es fa necessari modificar l'Ordre de 23 de juny de 1992, atenent la resolució adoptada per les Corts Valencianes.  
Per tot això, complit el que estableix l'article 32 de la Llei 9/1987, de 12 de juny, d'Òrgans de Representació, Determinació de les Condicions de Treball i Participació del Personal al Servei de les Administracions Públiques, i d'acord amb el que disposen els articles 5.1 i 40 del Reial Decret 850/1993, de 4 de juny, aquesta Conselleria, en ús de les competències que té atribuïdes,  
ORDENA  
Article únic  
S'afegeix un nou paràgraf a l'article 11 de l'Ordre de 23 de juny de 1992, amb la redacció següent:  
«2. Les preferències establides en l'article anterior i en el primer paràgraf d'aquest article queden condicionades a la possessió de l'habilitació corresponent, llevat de les especialitats:  
- d'Educació Primària  
- d'Educació Infantil  
- d'Educació Primària: Educació Física  
- de Primer Cicle d'Educació Secundària Obligatòria: Matemàtiques  
- de Primer Cicle d'Educació Secundària Obligatòria: Ciències de la Naturalesa  
- de Primer Cicle d'Educació Secundària Obligatòria: Llengua i Literatura Castellana  
- de Primer Cicle d'Educació Secundària Obligatòria: Geografia i Història  
- de Primer Cicle d'Educació Secundària Obligatòria: Educació Física»  
DISPOSICIÓ FINAL  
Aquesta ordre entrarà en vigor el dia de la seua publicació en el Diari Oficial de la Generalitat Valenciana.  
València, 31 de juliol de 1997  
El conseller de Cultura, Educació i Ciència,  
FRANCISCO E. CAMPS ORTIZ